# Εφαρμογή καιρού (JavaScript)

Susanna Huhtanen
ihmis.suski@gmail.com 2012
Πώς να σχεδιαστεί μια εφαρμογή που χρησιμοποιεί ασύγχρονες κλήσεις. Οι ασύγχρονες κλήσεις θα αναπαριστώνται μέσα από μια εφαρμογή καιρού.

# 4 εφαρμογή καιρού

        Σε αυτόν τον οδηγό πρόκειται να κατασκευάσουμε μια εφαρμογή καιρού χρησιμοποιώντας ασύγχρονες κλήσεις. Οι πληροφορίες του καιρού σε αυτό το παράδειγμα παρέχονται από τον geonames.org και η εφαρμογή χρησιμοποιεί το κώδικες ICAO για να τοποθετήσει την αίτηση σας για τον καιρό. Για να γράψετε και να εκτελέσετε οι ίδιοι τα παραδείγματα του κώδικα, χρειάζεστε έναν επεξεργαστή για να γράψετε τον κώδικα, τερματικό και GNOME 3 ή μεταγενέστερο εγκατεστημένο στον υπολογιστή σας. Σε αυτόν τον οδηγό θα εξετάσουμε τα παρακάτω μέρη:

           Σχεδιασμός της γραφικής διεπαφής χρήστη
           Ασύγχρονες κλήσεις
           Το κύριο αρχείο του προγράμματος
           Τοπική βιβλιοθήκη GeoNames
           Autotools και εικονίδια

Μετά την ανάγνωση αυτού του μαθήματος, θα πρέπει να δείτε αυτό στην οθόνη σας:

# Σχεδιασμός της γραφικής διεπαφής χρήστη

Δομώντας μια εφαρμογή για το GNOME 3 σημαίνει τη χρήση του GTK+. Το πιο σημαντικό πράγμα είναι να θυμόσαστε ότι το κύριο παράθυρο θα αποδεχθεί μόνο ένα γραφικό συστατικό. Πρέπει να σχεδιάσετε τη δομή σας ανάλογα (αυτό το παράδειγμα χρησιμοποιεί Gtk.Grid). Μια χρήσιμη μέθοδος είναι η σχεδίαση του κύριου παραθύρου και η τοποθέτηση κάθε απαιτούμενου γραφικού συστατικού μέσα σε αυτό το πλαίσιο. Κοιτώντας μια εικόνα της μελλοντικής σας εφαρμογής είναι ευκολότερο να πείτε ποιες είναι οι σχέσεις μεταξύ γραφικών συστατικών. Για παράδειγμα Gtk.Grid τοποθετεί τα γραφικά συστατικά σας σε σχέση με τα άλλα γραφικά συστατικά, έτσι μετά τη τοποθέτηση του πρώτου γραφικού συστατικού στη θέση του, η τοποθέτηση των γραφικών συστατικών μπορεί να γίνει σε σχέση με οποιοδήποτε γραφικό συστατικό στο πλέγμα.

# Ασύγχρονες κλήσεις

Με πολλές προγραμματιστικές γλώσσες, όλες οι λειτουργίες εκτελούνται σύγχρονα - λέτε στο πρόγραμμα να κάνει κάτι και θα περιμένετε μέχρι αυτή η πράξη να ολοκληρωθεί πριν να συνεχίσετε. Αυτό όμως είναι κακό για τη γραφική διεπαφή χρήστη, καθώς όλη η εφαρμογή παγώνει, ενώ το πρόγραμμα περιμένει τη λειτουργία. Πηγαίνοντας ασύγχρονα (async) βοηθά εδώ. Με ασύγχρονες κλήσεις, το UI σας δεν θα φραχτεί με αιτήσεις. Οι ασύγχρονες κλήσεις κάνουν την εφαρμογή σας πιο εύχρηστη και καλύτερα εξοπλισμένη για χειρισμό καταστάσεων όταν οι κλήσεις παίρνουν περισσότερο χρόνο από το αναμενόμενο ή για κάποιο λόγο κολλάνε. Οι ασύγχρονες κλήσεις μπορούν να χρησιμοποιηθούν για παράδειγμα με αρχείο συστήματος I/O και για πιο αργούς υπολογισμούς στο παρασκήνιο.

Σε αυτό το παράδειγμα πρέπει να πάρουμε δεδομένα από το geonames.org. Ενώ κάνουμε αυτό θέλουμε το υπόλοιπο πρόγραμμα να συνεχίσει. Εάν δεν παίρναμε καμιά πληροφορία από το geonames.org λόγω έλλειψης σύνδεσης με το διαδίκτυο και αυτό ήταν μια σύγχρονη εφαρμογή δεν θα μπορούσαμε ποτέ να πάμε στο σημείο όπου το main_quit() συνεχίζει σωστά και η εφαρμογή θα έπρεπε να θανατωθεί από το τερματικό.

# Τα διαφορετικά μέρη του προγράμματος