Vectors de dibuix moderns en 2D sobre llenç

# Cairo

La Cairo és una biblioteca de gràfics en 2D amb una API especialitzada per dibuixar gràfics vectorials, composar imatges i renderitzar text suavitzat. La Cairo permet pintar sobre diversos dispositius, entre ells el sistema de finestres X, el Microsoft Windows i memòries intermèdies d'imatges de manera que permet que escriviu codi per dibuixar gràfics a diferents medis que serà portable a qualsevol plataforma.

El model de dibuixat de la Cairo és semblant als que proporcionen el PostScript i el PDF. L'API de la Cairo proporciona mètodes per contornar i emplenar splines Bézier cúbiques, composar imatges i realitzar transformacions afines. Aquestes operacions sobre vectors permet crear gràfics rics i suavitzats tot evitant l'ús de mètodes de dibuix basats en píxels (molt més costosos) en el vostre codi d'aplicació.

El model de dibuix ric de la Cairo permet realitzar renderitzats d'alta qualitat per a múltiples suports. Es pot utilitzar la mateixa API per crear excel·lents gràfics i text a pantalla, com renderitzar imatges o crear sortides molt ben remarcades adequades per a impressió.

Hauríeu d'utilitzar la Cairo sempre que hàgiu de dibuixar gràfics més enllà dels proporcionats directament per la pròpia GTK+. La majoria dels dibuixos dins de la GTK+ ja es fan amb la Cairo, si a més utilitzeu la Cairo per els vostres dibuixos personalitzats permetreu que aquests tinguin una gran qualitat, estiguin suavitzats i siguin independents de la resolució.

Manual de la Cairo

The Cairo web site