Υποστήριξη για αναγνώστες οθόνες και άλλα εργαλεία προσιτότητας

# ATK

Η προσιτότητα είναι η διαδικασία μέσω της οποίας διασφαλίζετε ότι η εφαρμογή σας θα μπορεί να χρησιμοποιηθεί από άτομα με διάφορες αναπηρίες. Υπάρχουν πολλές μορφές αναπηριών: προβλήματα όρασης, κίνησης και ακοής, γνωσιακές και γλωσσικές δυσκολίες, παροξυσμικές διαταραχές. Πολλοί άνθρωποι εμφανίζουν κάποια αναπηρία, άρα, καθιστώντας την εφαρμογή σας προσιτή, διευρύνετε τον κύκλο των χρηστών σας.

Το GNOME υποστηρίζει συσκευές προσιτότητας μέσω του σκελετού ATK. Αυτός ο σκελετός ορίζει ένα σύνολο διεπαφών, στις οποίες κολλάνε τα συστατικά των γραφικών διεπαφών. Για παράδειγμα, έτσι επιτρέπεται στους αναγνώστες οθόνης να διαβάζουν το κείμενο μιας διεπαφής και να αλληλεπιδρούν με τους ελέγχους της. Η υποστήριξη για την ATK ενσωματώνεται στη GTK+ και την υπόλοιπη πλατφόρμα GNOME, έτσι ώστε όλες οι εφαρμογές που χρησιμοποιούν τη GTK+ θα έχουν λογική υποστήριξη πρόσβασης ελεύθερα.

Παρόλα αυτά, θα πρέπει να λαμβάνετε υπόψη σας την προσιτότητα κατά την ανάπτυξη των εφαρμογών σας. Αν και οι διεπαφές GTK+ παρέχουν αυτόματα ένα λογικό επίπεδο προσιτότητας, μπορείτε να βελτιώσετε τη συνεργασία του προγράμματός σας με τα εργαλεία προσιτότητας, παρέχοντας ορισμένες επιπρόσθετες πληροφορίες στη GTK+. Αν έχετε δημιουργήσει προσαρμοσμένα γραφικά συστατικά, διασφαλίστε ότι το ATK έχει πρόσβαση στις ιδιότητές τους. Επίσης, αποφύγετε να χρησιμοποιείτε ήχο, γραφικά ή χρώματα ως το μοναδικό μέσο παροχής πληροφοριών στο χρήστη.

Η επιφάνεια εργασίας GNOME περιλαμβάνει μια σειρά από εργαλεία προσιτότητας που επιτρέπουν στους χρήστες με αναπηρίες να αξιοποιούν πλήρως την επιφάνεια εργασίας και τις εφαρμογές της. Οι εφαρμογές που υλοποιούν πλήρως την ATK μπορούν να συνεργαστούν καλά με τα εργαλεία προσιτότητας. Τα εργαλεία προσιτότητας του GNOME περιλαμβάνουν έναν αναγνώστη οθόνης, ένα μεγεθυντή οθόνης, ένα πληκτρολόγιο οθόνης και το Dasher, ένα καινοτόμο εργαλείο εισαγωγής κειμένου με πρόβλεψη.

Προσιτότητα GNOME για προγραμματιστές

Aναφορά ATK